[bookmark: _GoBack]Ciele predmetu:
· syntetizovanie doteraz nadobudnutých znalostí v jednotlivých oblastiach súkromného práva a získanie schopnosti aplikovať tieto znalosti na praktických problémoch,
· získanie dodatočných zručností (soft skills) pri formulácii jednotlivých hmotnoprávnych a procesných úkonov,
· cibrenie právnického písomného štýlu a správnej formulácie argumentov, rovnako ako aj ústneho prejavu
· - identifikácia neetického správania a jeho hodnotenie

Sylabus predmetu:
1. Zadanie prípadovej štúdie syntetického charakteru – analýza prípadu, pomenovanie právneho problému, pomenovanie rôznych riešení, 
2. Odhad rizík a navrhnutie optimálneho riešenia pre klienta, posúdenie výhod a nevýhod navrhovaného riešenia, komunikácia s klientom, príprava plnomocenstvo, hmotnoprávne a procesné splnomocnenie - rozdiely
3. Trovy právnych úkonov, ohodnotenie práce advokáta, advokátska tarifa, náhrada trov konania
4. Vypracovanie súvisiaceho úkonu – predžalobná výzva, žaloba 
5. Vypracovanie súvisiaceho úkonu – replika  
6. Praktické aspekty dokazovania (prostriedky procesného útoku a obrany, spôsob výsluchu svedka), podľa potreby vypracovanie súvisiaceho zadania
7. Analýza a štruktúra rozsudku, rôzne formulačné spôsoby, argumentácia súdnymi rozhodnutiami
8. Etické dilemy advokáta – riešenie vybranej etickej dilemy
9. Právne písanie a prezentácia vybraného problému – zameranie na jazykovú prezentáciu a argumentačné zručnosti
10. Právne písanie a prezentácia vybraného problému – zameranie na jazykovú prezentáciu a argumentačné zručnosti
11. Právne písanie a prezentácia vybraného problému – zameranie na jazykovú prezentáciu a argumentačné zručnosti
12. Záverečná evaluácia a diskusia 
Odporúčaná literatúra:
GEŠKOVÁ, K. – SMYČKOVÁ, R. – ZÁMOŽÍK, J.: Repetitórium civilného procesného práva. Bratislava : IURIS LIBRIS, 3. vydanie 
Komentáre dostupné na www.beckonline.sk 
Hodnotenie predmetu:
Predmet je ukončený priebežným hodnotením, ktoré pozostáva z vypracovanie praktického zadania, ktoré určí vyučujúci a ktoré študent/študentka odovzdá v určenom termíne počas výučbového obdobia
Hodnotenie: 
Stupnica: A – 100 - 91 bodov, B – 90 - 81 bodov, C – 80 - 71 bodov, D – 70 - 61 bodov, E – 60 - 51 bodov, FX – 50 bodov a menej
Spôsob hodnotenia (čo sa hodnotí a ako):
1. Náležitosti podania – Zákonné náležitosti žaloby a označenie strán, súdu a veci; hodnota sporu, súdny poplatok, prílohy a ich zoznam. – 5b
2. Opísanie rozhodujúcich skutočností – Úplné, pravdivé a usporiadané opísanie rozhodujúcich skutočností; predvídanie skutočností nepriaznivých pre klienta; žiadne tvrdenie bez opory v spise. – 15b
3. Právna kvalifikácia a argumentačná kvalita – odlíšenie otázok právnych od skutkových; správna kvalifikácia; odvodenie pravidla z predpisu a judikatúry a jeho aplikácia na konkrétne skutočnosti, nie iba citovanie; posúdenie sporných otázok vrátane premlčania; predvídanie a vyvrátenie obrany protistrany. – 25b
4. Označenie dôkazov – Dôkazné návrhy priradené k jednotlivým tvrdeniam; využitie procesných nástrojov (§ 189 CSP, znalecké dokazovanie) tam, kde sú potrebné. – 15b
5. Formulácia petitu – Určitý, zrozumiteľný a vykonateľný žalobný návrh zodpovedajúci hmotnému právu a cieľu klienta; návrh o náhrade trov konania. – 10b
6. Presnosť a odbornosť vyjadrovania, stručnosť – Presná právna terminológia; zrozumiteľnosť a vecný tón; hutné vyjadrovanie bez zbytočných opakovaní, rétoriky a balastu. – 15b
7. Prehľadnosť a štruktúra – Usporiadanie čitateľné pre súd: úvodné zhrnutie, členenie, výstižné nadpisy, nadväznosť argumentov. – 5b
8. Štylistika a gramatika – Jazyková a pravopisná správnosť, vetná stavba, interpunkcia. – 5b
9. Grafická úprava – Jednotná a profesionálna úprava podania: písmo, odseky, číslovanie, zvýraznenia, prílohy. – 5b
Na absolvovanie sa vyžaduje najmenej 51 bodov. 
Zrážky nad rámec kritérií, najviac 15 bodov celkom: 
· citovanie neexistujúceho alebo neaktuálneho rozhodnutia alebo rozhodnutia, ktoré vyslovilo iný záver - 5 bodov za každý prípad; 
· odvolanie sa na neplatné ustanovenie alebo na zjavne nepoužiteľný predpis - 10 bodov; 
· uvedenie skutočnosti bez opory v spise v prospech klienta ako preukázanej - 5 bodov.
Odlišné riešenia: ak je zvolený postup právne obhájiteľný, hodnotí sa vnútorná súladnosť podania a kvalita odôvodnenia; body sa nekrátia len pre odlišnosť od očakávaného riešenia.
